Tallinna eskiiside kontrolli kokkuvõte:
Elluviija põhjendus netopinna osas (Vasara tn 9 ja Pilvetee tn 3):
Vasara tn 9 ja Pilvetee tn 3 hoonete netopinnad on 844 m2, mis ületab määruses sätestatud piirmäära (28 m2 teenusekoha kohta ehk 30 x 28 = 840 m2) 4 m2 võrra. Pinna vähene suurenemine on tingitud tegevusruumi lisandumisega/sobitamisega hoone üldise ja standardse ruumiprogrammi kontseptsiooni.
Tegevusruum on ööpäevaringses erihoolekandeasutuses hädavajalik, et pakkuda teenuse kasutajatele sisukat ning eesmärgistatud päevategevust, toetades nende iseseisvust, võimete säilimist ja sotsiaalset osalust. Eraldi tegevusruum võimaldab eristada aktiivse tegevuse keskkonna puhke- ja eluruumidest, mis aitab vähendada klientide passiivsust ning kujundab selgema päevakava ja tavapärasema elukorralduse.
Rakendusasutuse seisukoht on, et kuna Lisa 1 järgi ei tohi eluruumide suletud netopind ületada 28 m2 teenusekoha kohta, siis antud juhul on eluruumide netopinda ca 21m2 teenuskoha kohta, mis jääb lubatud piiridesse.
Esitatud eskiisprojektide põhjal  võib väita, et üldjoontes vastavad kõik 4 rajatavat hoonet kavandatud teenuskohtade arvu, peresarnaste rühmade, magamistubade, elutuba-köökide, majapidamisruumide, abi- ja laoruumide, parkimise ning ligipääsetavuse põhilahenduse osas Lisa 1 nõuetele.
Lõplikku vastavust ei saa hinnata kliimakindluse hindamise, jahutusmeetmete, generaatori ühendamise võimaluse, lukustatud ravimikappide, lamamisraamil pesemise võimaluse ning haljastatud puhke- ja õuetegevuste ala osas. 
Sellest tulenevalt:
Palume silmas pidada, et hoone ja kinnistu kavandamisel tuleb arvestada kliimamuutuste kohanemismeetmetega, lähtudes kliimakindluse hindamisest. Hoone projekteerimisel tuleb arvestada jahutusmeetmete (nii passiivsete kui aktiivsete) lisamise vajadusega, arvestades esinevaid kuumalaineid. 
Õuealale näha ette võimalused puhkamiseks ja õuetegevusteks, arvestades kliimamõjusid (nt vari kuuma eest, lahendused liigse sademevee ärajuhtimiseks jms). 
Palume tagada, et iga üksus varustatakse lukustatud ravimikapiga.
Iga hoone vähemalt ühes pesuruumis peab olema loodud pesemisvõimalus lamamisraamil. Seletuskirjas on öeldud, et seinale on dušisegistiga risti paigaldatud klapitav ja käsitugedega dušitool, aga pesemisraami pole mainitud. Palume tagada, et kõigi hoone vähemalt ühes pesuruumis on lamamisraamil pesemise võimalus.
Kriisivalmiduse tagamiseks tuleb luua generaatorite ühendamise võimalus, et voolukatkestuste korral tagada hädavajalike süsteemide toimimine. Hetkel seda ei tuvastanud materjalidest. Palume tagada, et ühendamise võimalus luuakse.
Pilvetee 3 osas tekkis küsimus, kas maa kasutusotstarbe vastavus 100% ärimaa sihtotstarbele võib osutuda probleemiks. 
Soovitame üle kontrollida ka erinevused projektdokumentide pindalaerinevustes, kas tegu on ebatäpsustega või on seal mõni muu põhjus.  
Näiteks Pilvetee 3 seletuskirja üldandmetes märgitud ehitisealune pind 434,3 m², aga asendiplaanil ja punktis 3.4. kajastub 467,9 m² ning esimese korruse plaani tsoonide koondnäit 844,2 m² vs seletuskirja ja eksplikatsiooni netopind 844,1 m². 
Mõisapõllu 3 seletuskirjas suletud netopind 328,6 m², aga korruseplaanil ruutmeetrid kokku 329.2 m².






